staqsa lill-Ministru għall-Intern u Sigurtà Nazzjonali: Jista' l-Ministru jinforma lill-Kamra kemm tressqu persuni l-Qorti mill-Pulizija akkużati b'reati kriminali (kumpilazzjonijiet) tul din s-sena 2018 sa issa u jista' jinforma b'liema reati ġew akkużati? Ninsab infurmat li sal-aħħar ta' Ottubru 2018 tressqu tmien mija u sebgħa u erbgħin (847) persuna l-Qorti mill-Pulizija akkużati b'reati kriminali (kumpilazzjonijiet). Infurmat illi bħala reati għas-sena 2017, kien hemm firxa wiesgħa ta' tip ta' reati li bihom ġew akkużati dawn il-persuni li fost oħrajn kienu jinkludu: - omiċidji – attentat ta' omiċidji – riċettazzjoni - offiżi volontarji u nvolontarji fuq il-persuna - vjolenza jew reżistenza fuq uffiċjali pubbliċi – korruzzjoni ta' minuri – ħsarat volontarji – reati relatati ma' ħsarat fil-propjeta' - abbandun ta' minuri – reati relatati ma' frodi – reati relatati ma' drogi - trattament mhux xieraq fuq annimali – użu ħazin ta' mezzi ta' telekomunikazzjoni – misapprorijazzjoni – ħasil ta' flus - falsifikar ta' flus – offizi relatati ma' immigrazzjoni llegali ta' persuni - falsifikazzjoni ta' dokumenti – reati relatati ma' sigurtà fuq ix-xogħol – prostituzzjoni – żamma ta' burdelli – rapporti foloz - ġuramenti foloz - fabbrikazzjoni ta' evidenza falza – reati ta' atti sesswali ma' minorenni u reati oħra provduti mill-Kodici Kriminali jew liġijiet speċifici oħra. F'ħafna mill-kumpilazzjonijiet il-persuni akkużati jittressqu fuq aktar minn reat wieħed.
PERSUNI MRESSQA L-QORTI AKKUŻATI B'REATI KRIMINALI